**דמות הבוגר, תואר מוסמך בהגירה ושילוב חברתי:**

* מכיר לעומק את מורכבותה של החברה הישראלית וקבוצות המהגרים השונות שבה ומסוגל לתפקד בסביבות רב תרבותיות שונות תוך שהוא שולט במיומנויות של כשירות תרבותית.
* מכיר לעומק תיאוריות ומודלים עדכניים מדיסציפלינות שונות (סוציולוגיה, פסיכולוגיה, חינוך, כלכלה, משפט ומדעי המדינה) בתחום ההגירה ומסוגל ליישם אותם בעבודה בקרב קבוצות מהגרים שונות בחברה הישראלית.
* מכיר לעומק את מדיניות ההגירה הישראלית והבינלאומית ומסוגל לבחון באופן ביקורתי מדיניות ממשלתית בתחום ההגירה ולהעריך את השלכותיה השונות על החברה.
* יכול לפתח תכנית התערבות בשדה ההגירה והשילוב החברתי וליישם את הידע שצבר בתחום הלכה למעשה.
* יכול לבצע עבודה מחקרית אמפירית כמותית ואיכותנית הכוללת בניית כלי מחקר, איסוף נתונים בשיטות שונות הכוללות ראיונות וסקרים, עיבוד נתונים וכתיבת דו"ח המבוסס על נתוני ותובנות המחקר.
* יודע לעבוד בצוותי עבודה תוך הקפדה על יחסי עבודה מקצועיים.